AlexejDobrolubov/national_council_slovak_2010 huggingface dataset:
3. schôdza NR SR - 2.deň - A. dopoludnia
Dátum: 2023-11-15
Poslanec: Čaučík, Marián (KDH)
Druh vystúpenia: Vystúpenie s faktickou poznámkou

4. Ďakujem pekne. Chcel by som zareagovať na tú časť, o ktorej hovoril kolega Šmilňák, ktorá sa týka mládeže. V programovom vyhlásení minulej vlády z roku 2020 stálo: "Vláda Slovenskej republiky si uvedomuje, že deti a mládež sú tým najcennejším zdrojom rozvoja, aký máme, a preto bude pristupovať k problematike vzdelávania transparentne, participatívne, s rešpektom a s primeranou podporou. Vláda Slovenskej republiky uznáva, že popri formálnom vzdelávaní detí a mladých ľudí zohráva dôležitú úlohu ich neformálne vzdelávanie a práca s deťmi a mládežou, ktoré sa realizujú v čase mimo vyučovania, a preto podporí rozvoj príslušnej infraštruktúry a zabezpečí systémovú a transparentnú finančnú podporu neformálneho vzdelávania vrátane umeleckého vzdelávania a voľnočasových aktivít." Toto bola citácia z minulého programového vyhlásenia vlády. Až tak sa tá ambícia nepodarila naplniť, ale bola tam a bola snaha. V súčasnom programovom vyhlásení vlády mládež absentuje, čo mi je veľmi ľúto. Ďakujem.
6. schôdza NR SR - 5.deň - B. popoludní
Dátum: 2023-12-13
Poslanec: Dej, Dávid (PS)
Druh vystúpenia: Vystúpenie s faktickou poznámkou

373. Ďakujem pekne za slovo. A ďakujem pekne, pán kolega Grendel, za túto iniciatívu. Ja sa k nej pripojím. No ja som aj na základe toho konečne pochopil, prečo sa vlastne vláda tu chce skladať ľuďom na hypotéky alebo napríklad na dôchodky, alebo napríklad keď stratí občiansky preukaz alebo pas, alebo napríklad by chceli v oblasti telekomunikácií zmeniť existujúci prístup fyzickej infraštruktúry o koordinácii výstavby, tak z pôvodných 1 659,50 eur zaplatia 2 500 eur, takže úplne rozumiem, že potom by, naozaj tá hypotéka by sa ťažko splácala, takže tam je percentuálny nárast o viac ako 50 %. Takisto ak by ste napríklad chceli o spoločnom umiestnení a používaní zariadení o poskytovaní informácií a dostupnej fyzickej infraštruktúre, o poskytovaní informácií o plánovaných stavbách, o prístupe fyzickej infraštruktúry napríklad v budove, tak tam je nárast zo 44,7 % na 1 200 euro, takže úplne rozumiem, že taký bežný dôchodca ten 13. dôchodok, v tomto prípade tomu rozumiem. Napríklad okrem podľa teda písm. a) a bodu B, ktoré som teraz čítal, tam je nárast z 331,50 eur na 500 euro, takže to je takisto viac ako 50-percentuálny nárast týchto poplatkov. Nebodaj vydanie rozhodnutia o pridelení čísla z pôvodných 49,50 eur na 70 eur, čo je 41,4-percentuálny nárast. Žiadosť o vykonávanie zmeny vo vydanom rozhodnutí o pridelení čísla, sa stále bavíme iba v oblasti telekomunikácií zo 16,50 eur na rovných 25 euro, to je opäť viac ako 50-percentuálny nárast. Vydanie individuálneho povolenia na používanie frekvencií, dúfam, že nie tých tepových, je to zo 6,50 eur na 10 eur, takže opäť... (Prerušenie vystúpenia časomerom. Potlesk.)
6. schôdza NR SR - 5.deň - B. popoludní
Dátum: 2023-12-13
Poslanec: Dej, Dávid (PS)
Druh vystúpenia: Vystúpenie s faktickou poznámkou

251. Ďakujem za slovo, pán predsedajúci. A tebe, kolega Július Jakab, za odprezentovanie teda niekoľko druhov poplatkov, ktoré ide vláda zvýšiť, celkove ich má byť až okolo 900, takže samozrejme áno, veď tie poplatky sa zvyšujú preto, lebo potrebuje vládna koalícia nahnať peniaze do štátnej kasy, keďže chce neefektívne a plošne rozdávať, samozrejme musí tie peniaze najprv niekde získať. A je dobré, že vznikol takýto web, kde sú všetky tie druhy poplatkov. Ľudia majú právo vedieť, ktoré služby budú drahšie. Vládna koalícia nielenže plošne rozdáva, ale aj plošne berie, takže tie poplatky, ktoré sa zvýšia, samozrejme zasiahnu ľudí. Ja som o tomto webe nevedel, takže vďaka za to, že to vzniklo, pán poslanec Dubéci tento web odporúča, takže ja na jeho odporúčanie si to rád pozriem a ešte teda vďaka za tvoj príspevok v rozprave a je dobré naozaj, aby všetci ľudia vedeli o tom, aké a koľko tých poplatkov sa ide zvýšiť a na konci dňa to zasiahne ich peňaženky. Takže mňa to mrzí, ale je to tak. Ďakujem pekne.
6. schôdza NR SR - 5.deň - B. popoludní
Dátum: 2023-12-13
Poslanec: Dej, Dávid (PS)
Druh vystúpenia: Vystúpenie s faktickou poznámkou

171. Ďakujem pekne za slovo, tebe, Oskar, za veľmi vecný a na dátach založený príspevok. Podarilo sa ti porovnať aj krajiny v rámci OECD. Mňa by teda zaujímalo, prečo napriek tomu, že opäť sa navyšujú odvody do zdrav... do zdravotníctva, tak tá, tá kvalita a tá dostupnosť práve naopak upadá. Ja si nemyslím, že čím viac tých peňazí do toho zdravotníctva nalejeme, tým to zdravotníctvo na tom bude lepšie, aj keď za normálnych okolností by to tak malo byť. A mňa by preto aj zaujímalo a rád by som sa ťa teda opýtal, prečo teda tie iné krajiny, ktoré to zdravotníctvo majú funkčné, prečo tam funguje a prečo to aj u nás nemôže fungovať? Toto ma naozaj zaujímalo. A ja by som sa chcel dotknúť toho, aj keď ma už teda kolega Kišš predbehol, ale vzhľadom na to, ako bývalý šéf ÚHP má odpustené, tá hodnota za peniaze, že jednoducho tá, tá prevencia nám vie ušetriť množstvo peňazí a tým pádom vieme tie peniaze investovať tam, kde to naozaj treba. A ako si aj povedal, presne tie čísla, jednoducho my s tou prevenciou máme problém. To znamená, že čím ten pacient je viac chorý, tým tá zdravotná starostlivosť alebo tá liečba je drahšia. A my jednoducho nielenže nevieme postaviť nové nemocnice, my ani nevieme udržať pri živote alebo teda kvalitné tie, ktoré už máme. Takže ja som rád, že si vzhľadom vo vzťahu k verejným financiám porovnal, akým spôsobom a koľko peňazí do zdravotníctva dávame, ale, bohužiaľ, tá kvalita a tá dostupnosť je čoraz nižšia aj napriek tomu, že tam ide čoraz viac peňazí. Ďakujem veľmi pekne.
6. schôdza NR SR - 5.deň - B. popoludní
Dátum: 2023-12-13
Poslanec: Dej, Dávid (PS)
Druh vystúpenia: Vystúpenie s faktickou poznámkou

141. Ďakujem veľmi pekne za slovo. Mal som tú možnosť z tohto miesta včera hovoriť o tom, ako je dôležité investovať do vedy, výskumu, teda technológií a digitalizácie, že sú to oblasti s vysokou finančnou návratnosťou. A ja som rád, že kolega Hargaš mohol sa odborne na základe jeho pracovných skúseností venovať alebo teda vo svojom prejave spomenúť práve digitalizáciu, ktorá dokáže ušetriť mnoho, mnoho financií. Vieme, že vďaka dostupným dátam a teda vďaka digitalizácii vieme tú pomoc alebo tie financie poskytnúť adresne a nie plošne. A vďaka tomu vieme ušetriť množstvo peňazí. Sú to síce investície s vysokou finančnou návratnosťou, ktorá nepríde alebo teda neprinesie množstvo hlasov za jedno volebné obdobie, ale dokáže z dlhodobého hľadiska ušetriť množstvo peňazí. Vieme veľmi dobre za minulej vlády, ako to s tou digitalizáciou dopadlo, že sa do toho investovalo množstvo peňazí, ale tie výsledky neboli žiadne. Môžme teda hádať, kde sa tie peniaze utopili. Nemyslím si, že vo vykurovanom bazéne, ale možno vďaka tomu má niekto ten bazén vykurovaný. Takže ja som veľmi rád, že kolega Hargaš toto spomenul a držím palce v tejto téme. Ďakujem pekne.
6. schôdza NR SR - 4.deň - B. popoludní
Dátum: 2023-12-12
Poslanec: Dej, Dávid (PS)
Druh vystúpenia: Vystúpenie s faktickou poznámkou

152. Ďakujem veľmi pekne za slovo. Ďakujem aj pánovi kolegovi Viskupičovi za jeho prejav, ktorý formou potešil, ale obsahom viacej mrzí, keďže návrh vlády, ktorý má zlepšiť stav verejných financií po tom, čo sme si vypočuli, sa dozvedáme, že ten stav viac zhorší a to ma mrzí. Bolo tu spomínané to rozhadzovanie, ja som za pomoc, ja sám mám doma, a teda mám starých rodičov a ja si myslím, že im treba pomáhať ale tá pomoc musí byť adresná a nie plošná. Mňa mrzí, že štát, ktorý neinvestuje do svojej budúcnosti, sám osebe budúcnosť nemá. Každá normálna vyspelá krajina investuje do oblasti s vysokou finančnou návratnosťou. Napríklad veda, výskum, technológie. Toto sú oblasti, ktoré síce neprinesú hlasy na najbližšie voľby alebo po tomto volebnom období, ale takéto krajiny majú budúcnosť. Takisto vidíme, v akom stave sú vysoké školy, internáty, to už tu bolo viackrát spomínané. Ja rozumiem tomu, že predstavitelia vládnej koalície sa snažia v prvom rade uspokojiť svojich voličov, ale treba im pripomenúť, že ako členovia vlády nie sú len zástupcovia svojich voličov, ale predovšetkým zástupcovia všetkých občanov Slovenskej republiky. Ďakujem pekne.
3. schôdza NR SR - 3. deň - A. dopoludnia
Dátum: 2023-11-16
Poslanec: Dej, Dávid (PS)
Druh vystúpenia: Vystúpenie s faktickou poznámkou

36. Ďakujem veľmi pekne za všetky faktické poznámky k môjmu vystúpeniu. Pán kolega Bartek, do značnej miery súhlasím, ja si myslím, že jednou z dôležitých vecí, a takisto to v programovom vyhlásení vlády chýba, je, na to, aby sme tých mladých ľudí nevyháňali aj z regiónov alebo teda z tých miest a obcí, kde sa narodili, je aj poskytnúť im dostupné alebo teda cenovo dostupné bývanie. Toto mi rovnako tak v programovom vyhlásení vlády chýba, ako by sa mohli mladí ľudia osamostatniť a zároveň tak ostať aj v regiónoch, teda mimo Bratislavy. Takisto som nenašiel v programovom vyhlásení vlády a myslím si, že je to veľmi dôležité povedať aj z tohto miesta, a to sú vysokoškolské internáty. Ja som mal tú možnosť počas vysokej školy nejakým spôsobom si vyskúšať aj tieto priestory a to bývanie by som mohol nazvať akokoľvek napríklad zážitkové, ale rozhodne nie dôstojné. Skúste si napríklad tam ísť umyť zuby, ostane vám v ruke vodovodný kohútik alebo sa stáva úplne bežne, že vypadne okno a niekoho zraní. Toto naozaj ako viem, že môže prísť niekomu úsmevné, ale je to fakt a ja som nenašiel jedinú vetu, ktorá by sa týkala vysokoškolských internátov. Ja viem, že toto je dlhodobý problém a neriešilo to niekoľko vlád ako pred aj touto vládnou koalíciou, takže ja si myslím, že toto je tiež niečo, čo by si zaslúžilo pozornosť. A rovnako tak sa to týka aj tých mladých ľudí, ktorí zvažujú štúdium v zahraničí. No tak keď si majú predstaviť, že by mali najbližších päť rokov bývať v takom prostredí, ako ponúkajú slovenské vysokoškolské internáty, tak ja sa popravde ani nečudujem, že odchádzajú. Ďakujem pekne. (Potlesk.)
39. schôdza NR SR - 6.deň - B. popoludní
Dátum: 2025-09-17
Poslanec: Dubéci, Martin (PS)
Druh vystúpenia: Vystúpenie s faktickou poznámkou

Ďakujem za slovo. A teda ja by som chcel sa poďakovať, teraz bez irónie, pánovi poslancovi Hazuchovi za to že vystúpil. Lebo nie úplne veľa poslancov koalície, ktorí majú záujem sa zúčastniť tej rozpravy, nebolo úplne veľa tej diskusie predtým, lebo vlastne ten návrh bol predstavený tak ako bol, tripartita a tak ďalej, však odznelo to tu. Ale čo mi je najviac ľúto, a teda to vôbec nechcem umenšovať príspevok pána Hazuchu do diskusie, to že napríklad sme tu nevideli predsedu vlády. Napríklad to ma zaujíma. Lebo viete, že to je téma, ktorá je tak veľká, tak zásadná, že akokoľvek môžem súhlasiť spolu, nesúhlasiť, ale ja napríklad by som bol veľmi rád keby sa k tejto téme, keď už nie v pléne Národnej rady, lebo tak pán premiér do pléna tak často nechodí. Ja som teda pána premiéra stretol včera na cenách Hurbanových, ktoré sme udeľovali Národná rada, tam si čas našiel prísť. Ale v pléne nebol a zároveň som ho nevidel veľmi vystupovať v médiách k tejto téme. Takže ja by som veľmi rád keby, už bez ohľadu na to čo si o tejto téme myslíte, kolegovia z koalície ste tak silno presvedčení, že postupujete správnym smerom. Tak ja mám pocit, že je tu sám pán minister, ktorý teda bojuje. Ja oceňujem, že tu v pléne sedí. Vidím tu zopár vás koaličných poslancov, najmä zo SMER-u, ale nevidím proste tých, ktorí by tu mali vystupovať v prvom rade a to je asi tak všetko čo k tomu chcem povedať.
35. schôdza NR SR - 15.deň - B. popoludní
Dátum: 2025-06-18
Poslanec: Dubéci, Martin (PS)
Druh vystúpenia: Vystúpenie s faktickou poznámkou

78. Ďakujem všetkým za faktické poznámky. A ja teda, ak dovolíte, už to trvá príliš dlho celé, tak sa vyjadrím k pánovi Hazuchovi. Viete, ja som, my sme mali klub teraz o jednej, a ja som vyslovene kolegov svojich poprosil, že, lebo sa ma pýtali, samozrejme, kolegovia sú veľmi fajn a kolegyne, ktoré sa ma chcú zastať, ale že ja si to teda obhájim sám, lebo si myslím, že je to v prvom rade o mne. A v druhom rade vzhľadom na to, čo sme tu videli kolegovia, som aj tušil, že to bude takto vyzerať, tak si povedzme úprimne, že či toto je niečo čo, do čoho treba prilievať ešte oheň. Že či na toto sme my tu prišli, aby sme si tu citovali memečka, hovorili, že kto tu je aká ceruzka vystrúhaná, a ja neviem, a čo, kto videl, aký obrázok na internete. Že viete, že mne to bolo blbé aj ako keby teraz povedať, že počujte, poďte piati sa hádať na tejto úrovni, lebo myslím si, že na toto tu nie sme. A ak, ako bol to očividne dlhý rok, bola to dlhá schôdza a ja verím, že možno v lete si všetci kúsok ako oddýchneme, ak teda nebude nejaká mimoriadna schôdza, ako správne naznačili kolegovia, že sme to tu celkom mali. A že možno sa zamyslíme nad tým, prepáčte, to fakt poviem, že či toto je spôsob, akým tu ideme diskutovať. Lebo ja som absolútne pripravený na akúkoľvek diskusiu, aj osobnú, ostrú, vecnú, hodnotovú, ale akože nie takúto. Ďakujem pekne. (Potlesk.)
35. schôdza NR SR - 13.deň - B. popoludní
Dátum: 2025-06-16
Poslanec: Dubéci, Martin (PS)
Druh vystúpenia: Vystúpenie s faktickou poznámkou

139. Ďakujem za slovo. Kolegovia, ja som kúsok zmätený z toho, že najprv nám vyčítate, že sme poštípaní a celý deň diskutujeme a potom tu pán kolega predseda Glück hovorí, že vlastne nechceme diskutovať. No tak si to nejako ujasnime. My tu diskutujeme preto, lebo z argumentov, ktoré sme, myslím, že veľmi vecne povedali, a teda, že takzvaní odborníci na právo, tak mnohé moje kolegyne a kolegovia, ktorí tu vystupovali, sú teda odborníci a odborníčky na právo, tak tie argumenty sú vážne, ale tú diskusiu ste vyvolali vy a my v nej diskutujeme. Ja si teda len dovolím pripomenúť, že kým dnes teda vystúpili asi dvaja alebo traja kolegovia z koalície, tak to prvé čítanie, tak to sme si fotili, tu nebol že nikto, ak si len dobre si to pamätám správne. Tu normálne, že nebol nikto na prvé čítanie tohto tu, lebo tak ústava to asi nás zaujíma len v druhom čítaní, keď už o niečo ide. Takže toľko k tomu. Ja verím, pán Gašpar, že to bol taký trolling, čo sa týka toho pána poslanca Majerského. Ja už nebudem nadväzovať tu na pána Mikloška, ktorý to pomenoval veľmi vážne, ale tak ja neviem. Ja žijem vo svete, kde ľudia menia svoje názory niekedy aj preto, že ich presvedčia argumenty, že majú nejaké hodnoty, že si to nejako jednoducho zvážili, a teda ako predseda poslaneckého klubu si naozaj vyprosím, aby ste niekoho obviňovali z toho, že niekoho kupuje alebo zastrašuje. Tie argumenty, ktoré tu zaznievajú, naozaj fungujú bez ohľadu na to, či niekto použije peniaze alebo nejaký strach. Ak u vás to funguje, tak mi je to ľúto, u nás to tak nefunguje, a teda keď už robíme ten apel na tú slušnosť a na to, aby sme viedli nejakú cielenú diskusiu, tak vás potom prosím, aby sme tu sa nenazývali nejakými protištátnymi a neviem akými stranami, ako to tu zaznelo kúsok predo mnou. Ďakujem pekne. (Potlesk.)
35. schôdza NR SR - 10.deň - B. popoludní
Dátum: 2025-06-11
Poslanec: Dubéci, Martin (PS)
Druh vystúpenia: Vystúpenie s faktickou poznámkou

Ďakujem za slovo, pán predsedajúci. Ja ďakujem pánovi poslancovi za ten jeho prejav, ktorý ako, je to až divné povedať, bol zaujímavý, viete, ono tá téma, ktorá, o ktorej sa tu bavíme, je desivá, keď je pútavá a zaujímavá a relevantná a ja teda to zdravotníctvo absolútne nie je moja téma, ale bez ohľadu na tú tému ja nerozumiem tomu, ako v tejto republike my sa nevieme učiť z chýb. Tu sa stalo niekoľko vecí, aj minulý rok sa tu stala iná vážna vec, ku ktorej sa nemusíme vracať, ale v akejkoľvek inej krajine je bežné, že sú komisie alebo nejaké parlamentné výbory alebo niečo. Nie kvôli tomu presne, ako vy ste to povedali, pán poslanec, nie kvôli tomu, aby sme tu ukazovali prstom a odvolávali a ja neviem, čo všetko, niekoho do väzenia poslali, ale ako je to možné, že sa nám tu dejú vážne zlyhania a my sa tvárime, že však sa na to zabudne. A presne, ako ste tu povedali, v tých malých, malých ako anekdotkách, to je podľa mňa celkovo že, že koľko je to už proste, tri roky? Štyri roky? A nikto, nikto tu ako keby neurobil nejaké ako zhrnutie, tak v tomto sme sa posunuli, tu máme nejaký plán . Ja teda zo zásady, zásadne nesúhlasím s pánom poslancom Kotlárom v tom, že vlastne v pohode by sme si tu mohli fungovať. No nefungujeme si tu v pohode. Už aj pri tej slintačke, krívačke sme videli, že aj tá nedôvera, aj to, ako, ako sa zapli alebo sa nezapli tie štátne inštitúcie. Jednoducho opakovane počúvame aj z rezortu vnútra, že tá celá sekcia krízového riadenia civilnej ochrany, či ako sa to teraz volá, je problematická a potrebuje modernizovať, potrebuje celý ten sektor reformu, ako to je. A je to ako, ak už ani toto nevieme urobiť, ak toto nie je nejaký základný atribút našej fungujúcej štátnosti, tak už čo? A preto ja tu naozaj vyzývam kolegov, že poďme hľadať spôsoby, ako budeme sa schopní učiť z vlastných chýb, lebo nás to bude stáť ľudské životy. Ďakujem pekne.
35. schôdza NR SR - 10.deň - A. dopoludnia
Dátum: 2025-06-11
Poslanec: Dubéci, Martin (PS)
Druh vystúpenia: Vystúpenie s faktickou poznámkou

V prvom rade sa ospravedlňujem, že vystupujem v Národnej rade, prepáčte. (Smiech.) Ale teda, inak fakt, futbalové, to som si inak zle zavaril, lebo ja teraz to neviem dohrať túto metaforu z vašej strany. No, ale nezdá sa mi úplne, že toto je pol čas, pán, pán kolega teda. Nezdá sa mi. Zdá sa mi, že by bolo dobré, keby koalícia, ktorá nás často kritizuje a teda nás ako všetkých, lebo však sme tu ani neboli, teda valná väčšina nášho klubu, že keď niečo sa vám nepáčilo v minulosti čo robili politici, tak to nerobte rovnako pán kolega. Nerobte iným ľuďom to, čo nechcete, aby vám robili. Však to je základná nejaká, neviem až kantovská nejaká premisa by som povedal. Tak, tak možno skúsme, ako naozaj, ja si myslím, že tie mená sú, tá cesta je, ak chcete niečo robiť so zákonom, tak to úprimne normálne povedzte a poďme do, poďme do nejakej legislatívnej diskusie, však máte na to právo. Len sa tu akože netvárme, že, že tu hráme nejaký ako aktívny futbal, lebo zatiaľ to je veľmi nepekný zápas. Ďakujem pekne. Waw.
33. schôdza NR SR - 14.deň - B. popoludní
Dátum: 2025-04-15
Poslanec: Dubéci, Martin (PS)
Druh vystúpenia: Vystúpenie s faktickou poznámkou

269. Ďakujem. No po jedenástej už to upadá kúsok, ale tak ďakujem za pozornosť, ktorú mi pán poslanec venoval. A teda ja neviem, ja som sa to snažil, možno som to nepovedal dosť jasne, ale už dnes veci, ktoré vás zaujímajú, existujú, rôznym spôsobom sa k nim viete dostať. Napríklad keď ide o tie verejné financie, ako pán Glück hovoril, tak už dnes existuje, ja teda neviem, z hlavy by som povedal, že zákon o audite verejnom, či ako sa to presne, Jano povie mi, Hargaš, NKÚ vie kontrolovať tie prostriedky, skrátka tie organizácie sú regulované. Dnes už keď z FPU dostanete 100-tisíc, alebo neviem, aká je tá hranica, tak musíte byť povinne auditovaní, akože tie organizácie verejné si vedia nastaviť pravidlá vrátane toho, že aj tie peniaze, keď idú od ďalšej entity, ako to chápem, čo ste sa snažili povedať, že potom v tom ďalšom kroku to nie je viditeľné, ale však to sa dá nastaviť, ale ja nevidím dôvod, ako to tento zákon akože ošetruje. Toto je úplne, úplne ide mimo misu a čo ja som sa snažil povedať, nie emocionálnym vydieraním, ale jednoducho tým, že vymýšľate pravidlo, ktoré už nakoniec netriafa už vôbec nikoho, je to len zbytočný výkaz, ktorý nebude vôbec a nerobí ani to, čo ste pôvodne chceli, a nebude robiť to, čo chcete robiť až teraz. To s tým Sorosom, to, prepáčte, ale to naozaj ako, to sa bavíme už, ja neviem o čom, že tu proste miliardári ovládajú proste mimovládky, ktoré robia vám zle, a to je nejaký veľký plán a sprisahanie z New Yorku, tak o tom sa naozaj ako ideme baviť? Však to fakt je naozaj absurdné. Prepáčte. A keď tomu veríte, tak fajn, ale ja neviem čo. A teraz, ale to najpodstatnejšie, čo chcem teda povedať, že, prosím vás, pán poslanec, vy ste sa ma pýtali, že teda pán Sabo, hej, čo vy veľmi radi často hovoríte, tak ja vám teda garantujem, že keby pán Sabo to neľutoval, keby sa za to on sám verejne neospravedlnil, tak by nebol členom poslaneckého klubu. Ja veľmi dobre viem, že to formuloval to, čo bolo v detstve či v mladosti, čo to bolo, tak je to niečo, k čomu sa vyjadril a keby to neurobil, tak by som s ním ja ako predseda klubu mal problém. Pán Bombík sa hlási k tomu, čo robí, a vy mu tlieskate. A to je ten zásadný rozdiel, kolegovia... (Prerušenie vystúpenia časomerom. Potlesk.)
33. schôdza NR SR - 14.deň - B. popoludní
Dátum: 2025-04-15
Poslanec: Dubéci, Martin (PS)
Druh vystúpenia: Vystúpenie s faktickou poznámkou

265. Cipana! No. (Smiech.) Pán Bartek, ale ja neviem, chudák pán Kišš má vymenené koleno, má to už dosť ťažké teraz, ale, pán Bartek, ale Útvar hodnoty za peniaze je štátna organizácia. (Potlesk.) Je to súčasť, je to súčasť, súčasť ministerstva financií, je to myslím na úrovni generálnej akože sekcie a má to generálneho riaditeľa, neviem. Pán, pán, pán Bartek, treba si tieto veci dopozerať, ale dobrý, dobrý konkurz to bol do smeráckych vlkov, však v pohode. Dobre. Pán Mažgút, a teda ďakujem všetkých kolegom za pripomienky, pán Mažgút, podľa mňa je veľmi slabý argument povedať, že sa s tým zmieria, ako tak hádam nerobíme zákony s tým, že však zmierte sa s tým. Pri tej transakčnej dani teraz vidíme, že to nie je úplne také jednoduché, je to proste, no, je to také, aké to je. Pani poslankyňa Matejičková, ak to bola, no podľa mňa je veľmi nešťastné porovnávať hocijakého človeka, hocijakého občana, to je jedno, že či to je pán Rizman alebo hocikto ďalší, s niekým, kto bol odsúdený proste za extrémizmus, niekto, kto proste hajluje, niekto, kto sa hlási ku krajne pravicovej ideológii, a vy, vám to neni problém, je to fajn, potom sa len pýtam, že toho 29. augusta, keď budete, pôjdete klásť tie vence, že či vás ten chrbát nebude bolieť, keď sa tam budete klaňať, lebo to naozaj s protifašistickým odkazom nemá naozaj nič spoločné, ak dovolíte teda. A to, to na tomto teda ja dosť trvám, lebo toto, čo s týmto robíte, to je neskutočné. A teda pán Soros, no to je presne to, že ja neviem, kde, čo vy to čítate, skadiaľ to na vás došlo, mi to niekto povedzte, že čo ten Soros, vy tomu normálne že veríte, že nejaký miliardár židovský, povedzme si to rovno, lebo to je dôležitý motív v tomto celom, ktorý ako ťahá nitky po Európe a robí tie revolúcie. A pre záznam vám poviem, kolegovia kývu hlavou, však kývete, je to pravda, no tak potom o čom sa bavíme? Ale, kolegovia, ľudia sú s vami nie nespokojní kvôli tomu, že nejaký americký židovský miliardár vás kritizuje, nemáte výsledky, preto nie sú... (Prerušenie vystúpenia časomerom.)
33. schôdza NR SR - 14.deň - B. popoludní
Dátum: 2025-04-15
Poslanec: Dubéci, Martin (PS)
Druh vystúpenia: Vystúpenie s faktickou poznámkou

153. To je zapeklitá situácia, lebo vo svojej faktickej poznámke by som sa chcel vyjadriť k utajovaným skutočnostiam, ktoré boli prednesené pri návrhu na odvolanie vlády, a ja rešpektujem zákon na ochranu utajovaných skutočností, preto by som od pána predsedajúceho chcel vedieť usmernenie, že či proste musíme vykonať nejaké technické opatrenia vzhľadom na to, že pán Gašpar na to referoval. To nie je trolling, ani nič takéto, pán Gašpar referoval na veci, ktoré súvisia s vecami, ktoré boli prejednávané v pléne v uzavretom režime, tak by ste mohli dať usmernenie k tomu, čo s tým. A potom poprosím ešte raz faktickú. Prepáčte.